Mariano José de Larra

Mariano José de Larra (Madril, Espainia, 1809ko martxoaren 24a – 1837ko otsailaren 13a) poeta narratzailea izan zen, erromantizismokoa. Bere lan gehienetan bizitzari eta bizitzaren zentzuari buruz hitz egiten du.

 Bizitza 
Frantzian bizi izan zen 1818 arte. Zuzenbide ikasketak egin zituen Valladoliden eta Valentzian. 1833an El duende satírico agerkaria sortu zuen. Olerkiak, antzerki-lanak eta frantsesetiko itzulpenak egin zituen, baina 1932an, Larrak gustukoen zuen literatura-jardunean hasi zen, kazetaritzan. Ohiturazko eta kritikazko artikuluak idatzi zituen hainbat aldizkaritan: Revista Española, Revista mensajero, El observador, El correo de las damas, El Español, etab.

Oso ezagunak dira, esaterako, El castellano viejo, Vuelva usted mañana, El día de difuntos en Madrid eta La nochebuena de 1836 izeneko artikuluak. 1836an Literatura izeneko artikulua idatzi zuen. Hura izan zen bere erromantizismoaren aldarrikapen testua, ordu arteko isuri neoklasikoa erabat baztertuta. Politikan ere jardun zuen, Mendizabal ministroaren kontra eta aurrerazaletasunaren alde. Karlismoaren kontra ere idatzi zuen. Politikako eta maitasunezko atsekabeen ondorioz, bere burua hil zuen 28 urte besterik ez zituela. Garrantzitsuak dira, batez ere, Larraren artikulu bildumak (lehen hiru liburukiak). Larrarena da, halaber, El doncel de don Enrique el doliente eleberria.

 Lanak 
 Obras Completas de D. Mariano José de Larra, Montaner y Simón, Bartzelona.
 Macías: Drama historikoa.
 El doncel de don Enrique el Doliente: Eleberri historikoa.

 Kanpo loturak 

 Mariano José de Larrari buruzko artikulua ARGIA astekarian

Kategoria:Madrilgo idazleak
Kategoria:Gaztelaniazko idazleak
Kategoria:Espainiako suizidak
Kategoria:Erromantizismoko idazleak
Kategoria:Kostunbrismoko idazleak
Kategoria:Madrildarrak
Kategoria:Madrilen hildakoak
Kategoria:XIX. mendeko kazetariak